Historija rokenrola

Korijeni muzike koju su ljudi uživali tokom 1960-ih i 1970-ih godina pa i dalje mogu se pratiti sve do ranih 1950-ih. Početak žanra je prema mnogim muzičkim stručnjacima vezan za datum 5. mart 1951. godine kada je Jackie Brenston snimio živahnu plesnu pjesmu pod nazivom "Rocket 88". Uz podršku Ike Turnera i njegove grupe "Kings of Rhythm" u gradu Memphisu država Tennessi. Ovo se često smatra kao prva Rock'n'Roll ploča. Još jedna činjenica u njenu korist je da je zarada od pjesme "Rocket 88" omogućila njenom producentu Samu Phillipsu da započne njegov muzički studio za snimanje i izdavačku kuću "*Sun Records Studio*" koji će u dogledno vrijeme pokrenuti Elvisa Presleya praveći muzičku senzaciju u svijetu.
Do početka 1950-ih ovaj naziv je već bio u opticaju, a razni oblici američke muzike su se nezaustavljivo spojili u nešto što će svi do sredine ove decenije nazvati rock 'n' roll.

## Historija razvoja muzičkog stila 
U ranim danima SAD-a pristizali su razni oblici popularne muzike, kao i sami Amerikanci iz mnogih dijelova svijeta. Crni robovi donijeli su sa sobom afričke pjesme, doseljenici iz Irske i Engleske donijeli su sa sobom "*jigs*" i "*reels*" muziku, a doseljenici iz Njemačke i Poljske donijeli su polka muziku. Za sve ove ljude muzika je služila kao moćan podsjetnik na udaljenu domovinu. Muzički stilovi su uglavnom bili podijeljeni po rasnoj, društvenoj i religijskoj osnovi. Religiozni ljudi su slušali religijsku muziku i osuđivali su one što su slušali "đavolju muziku". Bogati su voljeli slušati klasičnu muziku i gnušali su se "vulgarne" popularne muzike. Najsnažnija podjela je bila po rasnoj osnovi, gdje su bijelci slušali skoro isključivo bijele muzičare koji su izvodili muziku u njima bliskim evropskim stilovima. Crnci su slušali uglavnom crne muzičare koji su izvodili muzičke stilove bliske njima. Velike udaljenosti između velikih gradova je bila još jedna od prepreka u miješanju muzičkih stilova. 
Prepoznatljiva regionalna muzika razvila se u gradovima bogatim kulturom poput Nashville, Chicago, New York, Kansas City, New Orleans i Memphis. Putovanje je bilo sporo i naporno, pa zbog toga mnogi muzičari često nisu bili slušani van njihovog lokalnog područja.  
Zahvaljujući tehnološkim izumima poput radija i fonografa s početka 20. vijeka prepreke u miješanju muzičkih stilova su počele polahko da nestaju.
Ovo je bio spor proces i trajao je više godina i obuhvatao je više mjesta.
Postepeno su strogo odvojeni muzički stilovi počeli da se miješaju, a jedan od rezultata ovog procesa je i nova muzika pod nazivom Rock 'n' Roll. 
Važnu ulogu u razvoju ove muzike imala je evropska muzička tradicija, ali prema mnogim muzičkim stručnjacima najvažniji utjecaji na ovu tada novu vrstu muzike imala je afrička pjevačka tradicija i afrički ritmovi. 
Poznati britanski rok muzičar Peter Gabriel koji je bio pod velikim utjecajem muzike iz cijelog svijeta je jednom izjavio:  

### Blues i Rhythm and Blues 
Vjerovatno najvažniji muzički stil razvijen iz afričkog utjecaja je bio *blues* koji se pojavio početkom 20. vijeka oko plodne delte rijeke Mississippi.
To je bio stil akustičnog (ili "country") pjevanja i sviranja na gitari, klaviru, udaraljkama i drugim improvizovanim muzičkim instrumentima kojima nije trebalo ozvučenje.
Blues zvuk je stvaran sa tužnim ("blue" ili "bend") tonovima čiji su treći i sedmi tonovi u muzičkoj ljestvici sniženi, a koji imaju veoma izražajan i melanholičan osjećaj. Ova vrsta muzike je tipična po jednostavnoj strukturi, koja se obično sastojala od 12 taktova uz upotrebu tri ponavlajuća akorda i stihovima koji izražavaju gorkoslatku mješavinu zadovoljstva i patnje.
Poznati kralj ranog Bluesa Robert Johnson rodom iz države Mississippi čiji život je bio težak i ispunjen opijanjima je postavio standard za klasičnog Blues muzičara. 
[thumb|desno|T-Bone Walker prilikom nastupa na Američkom folk blues festivalu u [Hamburgu, marta 1972. godine.]]
Tokom i nakon II svjetskog rata mnogi afroamerikanci se preseljavaju iz ruralnih područja u velike gradove u potrazi za boljim poslom. 
Tu su blues muzičari prvi put čuli jazz i druge vrste prefinjene muzike iz velikih gradova. U isto vrijeme se lakše dolazilo do električnih muzičkih instrumenata. Sve ovo je dovelo do pojave nove vrste težeg i agresivnijeg bluesa.

Memphis je bio središte ovog novog urbanog blues stila u kojem se pojavljuju izvođaći poput pjevača i gitariste B.B. Kinga i pjevača Bobby Blanda. U Chicago-u je razvijena važna vrsta bluesa koju su predstavljali gitarista i pjevač Muddy Waters i klavirista Otis Spann. U Los Angelesu T-Bone Walker je eksperimentisao sa tada novim izumom koji je još bio u razvoju - električnom gitarom. 
Vremenom će električna gitara postati neizostavni dio u rock 'n' roll muzici.
  
### Gospel muzika 
Kao i blues, crnačka gospel muzika vuče svoje porijeklo iz afričkih i evropskih muzičkih tradicija. Za razliku od blues-a, koji je bio sredstvo ličnog izraza u muzici, gospel je bio religijski izraz i često je bio pjevan od strane grupa ljudi koji su koristili njihovu muziku da bi izrazili religijska vjerovanja koja su ih objedinjavala. 
Rane gospel pjesme su se zvale "*spirituals*" (duhovne pjesme) i pjevane su obično od strane grupa vjernika u veoma temperamentnom stilu kojim su izražavali svoju vjersku privrženost. Jedna od karakteristika ovog muzičkog stila je da su pjevači solisti improvizovali melodijske ukrase koji nisu bili dio glavnih melodija u pjesmama i koji su mijenjani pri svakom novom pjevačkom nastupu. Horovi koji su pratili soliste nisu činili ove pjevačke improvizacije što je činilo veoma interesantnu varijaciju između soliste i pratećeg hora. Profesionalne gospel grupe koje su pravile zvučne snimke i išle na turneje osnovane su već 1920-ih godina. Pjevačke grupe poput "*Mill Brothers*" i "*Ink Spots*" osnovali su sekularne verzije profesionalnih gospel grupa. 
Do 1940-ih ostale grupe koje su ih oponašale razvile su muzički stil pod nazivom "*doo-wop*". Mnoge "*doo-wop*" grupe bile su popularne tokom 1950-ih, a neke su doprinijele sa svojim pjevanjem instrumentalnom pop stilu. Od ranih 1960-ih ova vrsta muzike je preimenovana u soul muziku.

## Reference 
Kategorija:Rok-muzika